פואבי

תוכנית הקבר PG 800, שצוירה על ידי הארכאולוגית קתרין וולי
שרשראות כיסוי ראש שומריות משוחזרות שנמצאו בקברה של פואבי על שלושה מלווים שלה. נמצאות במוזיאון הבריטי
פואבי (באכדית : 𒅤𒀜 pu3-AD או Pu-abi "מילה של אבי"), המכונה גם שובד עקב פרשנות שגויה של סר צ'ארלס לאונרד וולי<ref name=":1"></ref>, הייתה מנכבדי העיר השומרית אור, במהלך השושלת המוקדמת של אור (באמצע האלף השלישי לפני הספירה)<ref name=":1" /><ref name=":6" />. מעמדה של פואבי שנוי במחלוקת. עפ״י חותמות גליל בקברה, שכותרתו קבר PG 800 בבית הקברות המלכותי באור,<ref name="JR96"></ref> כינויה "נין" או "ארש", מילה שומרית המציינת מלכה או כוהנת. לכן היא נקראת בדרך כלל "המלכה פואבי"<ref name=":1" /><ref name=":2"></ref>. החותם של פואבי אינו מציין קשר שלה למלך או בעל, ויתכן ששלטה בזכות עצמה.<ref name=":1" /><ref name=":0"></ref> יש הסבורים שהייתה אשתו השנייה של המלך מסקלמדוג.<ref name="JR96" />
== הקבר של פואבי ==
הארכאולוג הבריטי לנרד וולי גילה את קברה של פואבי. הקבר התגלה במסגרת החפירות בעיר אור שהתבצעו בין השנים 1934-1922 במספר משלחות על ידי צוות משותף בחסות המוזיאון הבריטי ומוזיאון אוניברסיטת פנסילבניה לארכאולוגיה ואנתרופולוגיה<ref name=":6"></ref>. הקבר עצמו נחפר החל מהמשלחת של 1927-8<ref name=":5"></ref>. הצוות של וולי כלל את עמיתתו, (שהפכה לאשתו במהלך אחת המשלחות כדי להשקיט את החשש של מנהל מוזיאון אוניברסיטת פנסילבניה מפני רווקה שמשתתפת במשלחת), שציירה את התרשימים המפורטים של האתר.<ref></ref> קברה של פואבי נמצא יחד עם כ-1,800 קברים נוספים בבית הקברות המלכותי באור, מתוכם וולי סיווג 16 כקברים מלכותיים, לפי המבנה שלהם, ומכיוון שהכילו בנוסף לאנשי אצולה גם משרתים שנקברו ביחד איתם, נשים וגברים<ref name=":1" />.

=== חפצים בקבר ===
מספר חפצי הקבר שחשף וולי בקברה של פואבי היה מדהים. הם כללו כיסוי ראש כבד וזהוב עשוי עלי זהב; לירה (כלי נגינה) עם ראש שור מזוקן משובץ בזהב ובאבן החן לפיס לזולי; שפע של כלי שולחן מזהב וכסף. על השלד שלה נמצאו קישוטים רבים: חרוזים עשויים מזהב, אבני קרנליאן ולפיס לזולי המשמשים בשרשראות וחגורות. היא ענדה טבעות זהב על כל אחת מאצבעותיה, ועל הסיכות שבעבר החזיקו את הבגד שלה, היו חותמות גליליות שעליהן היה כתוב שמה.<ref name=":1" /><ref name=":0" />

===בורות המוות ===
מספר "בורות מוות" נמצאו מחוץ לחדרים וכן מעל הלשכה של פואבי<ref name=":0" />. הם נקראו בורות מוות על ידי וולי מכיוון שהכילו מספר רב של שלדים, "קורבנות" ככל הנראה, שהוצאו להורג כדי "ללוות" את מלכתם לאחר מותה<ref name=":3"></ref><ref name=":1" />. בור המוות הגדול והידוע ביותר נקרא PG 1237, והוא הכיל 74 שלדים, 6 גברים ו-68 נשים (את המין וולי הסיק מהחפצים ולא מהעצמות, שלא נשמרו במצב טוב), מעוטרים בעיטורי זהב, כסף ואבני לפיס.<ref name=":3" /><ref></ref> בשל מיקומם של הבורות והעדר כללי של ראיות, לא ברור לגמרי אם בורות המוות קשורים ישירות לפואבי.<ref name=":0" />

=== תיאוריות של סיבת המוות ===
עדויות שנגזרו מסריקות CAT של מוזיאון אוניברסיטת פנסילבניה מצביעות על כך שחלק מקורבנות האדם הוקרבו באופן אלים. דפוסי הניפוץ על הגולגולות מתאימים לפגיעת כלי מחודד וכבד. כלי קטן דמוי פטיש נמצא על ידי וולי במהלך חפירתו המקורית. הגודל והמשקל של הכלי מתאימים לנזק שנגרם לשני גופות שנבדקו על ידי אוברי באדסגארד (Aubrey Baadsgaard), דוקטורנטית באוניברסיטת פנסילבניה. כמו כן נמצא שם צינובר, או שאריות אדי כספית, שהיה בשימוש למניעה או האטה של פירוק הגופות עד להשלמת טקסי הקבורה הדרושים.<ref></ref><ref name=":3" />

== מיקום הממצאים ==
הממצאים שנחפרו ע״י המשלחת של וולי חולקו בין המוזיאון הבריטי בלונדון, מוזיאון אוניברסיטת פנסילבניה<nowiki/>מפנסילבניה, והמוזיאון הלאומי בבגדד.<ref></ref> כמה פריטים מהמוזיאון הלאומי בבגדד נבזזו ואבדו לאחר מלחמת המפרץ השנייה ב-2003, אך רובם נמצאו בסופו של דבר<ref></ref>.

== חפצי אמנות מהקבר המלכותי ==
<gallery widths="200" heights="200" perrow="4">
קובץ:Flickr - Nic's events - British Museum with Cory and Mary, 6 Sep 2007 - 185.jpg|חותם גלילי של המלכה פואבי, שנמצא בקברה ועליו רשום שמה.<ref></ref>
קובץ:Queen's Lyre Ur Royal Cemetery.jpg|הלירה של המלכה פואבי, הקבר המלכותי באור.<ref name=":4"></ref>
קובץ:Silver Lion's Head Finial for the arm of a chair with shell and lapis lazuli inset eyes recovered from the royal cemetery of Ur 2550-2450 BCE.jpg|ראש לביאה מכסף. נמצא בבור המוות בכניסה לקברה של פואבי<ref name=":4" />. העיניים עשויות צדפות ולפיס לזולי. לפי ההשערה של וולי פריט זה היה חלק מכיסא. 
קובץ:Lapis Lazuli Cylinder Seal recovered from the royal cemetery of Ur, Iraq 2550-2450 BCE.jpg|חותם גלילי מלפיס לזולי, מהקבר PG800. על החותם רשום A-bara-ge<ref></ref>
</gallery>

== לקריאה נוספת ==
* 
* הפרסומים המקוריים של וולי מהמשלחות באור:
** 
** 
** 
** 
** 
**
**
**

== קישורים חיצוניים ==

* [http://www.penn.museum/sites/iraq/?page_id=28 המלכה פואבי (מוזיאון פן)]
* [http://www.arthistory.upenn.edu/522/puabi/puabi.html תוכנית קבר המלכה פואבי.]
* [https://www.penn.museum/sites/expedition/ur-and-its-treasures/ הקברים המלכותיים של אור במוזיאון אוניברסיטת פנסילבניה]
* [http://www.kolbsociety.com/en/kolb-fellows-new/fellows/108-jane-hickman-ph-d ג'יין היקמן] : [https://www.youtube.com/watch?v=OHK71kAfbbg תכשיטים "יופי לאורך הדורות": לבושים כדי לקשט], הרצאה במוזיאון פן, שפורסמה ב-YouTube ב-16 בנובמבר 2011

== הערות שוליים ==

קטגוריה:מלכות
קטגוריה:מלכות בעת העתיקה
קטגוריה:נשות אצולה
קטגוריה:נשים בעת העתיקה
קטגוריה:אישים שחיו באלף ה-3 לפנה"ס